CELEX: 32013R0443
Language: sk
Date: 2013-05-07 00:00:00
Title: Vykonávacie nariadenie Komisie (EÚ) č. 443/2013 zo 7. mája 2013 o zatriedení určitého tovaru do kombinovanej nomenklatúry

15.5.2013   
            
            
               SK
            
            
               Úradný vestník Európskej únie
            
            
               L 130/17
            
         VYKONÁVACIE NARIADENIE KOMISIE (EÚ) č. 443/2013
   zo 7. mája 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2, a to na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Výbor pre colný kódex nevydal stanovisko v lehote stanovenej jeho predsedom,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. mája 2013
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok ponúkaný vo forme malých kúskov v tvare oblúka, ochutený syrom a skladajúci sa z kukuričnej múky, rastlinného oleja, syrového prášku (výťažok z kvasníc, farbivá), sušeného mlieka, soli, škrobu a dextrózy.
                  Výrobok sa vyrába zo sušenej, drvenej kukurice (kukuričná múčka), ktorá je vlhčená vodou (6 % – 9 %). Voda sa pridáva ako procesné činidlo. Zmes sa pod vysokým tlakom a pri vysokej teplote podáva do extrudéru. Keď je pasta vystavená atmosférickému tlaku, expanduje.
                  Extrúzia prebieha pri teplote 150 °C. Po extrúzii sa výrobok vysuší a mierne opraží v elektrickej sušičke pri teplote 120 °C – 130 °C. Následne sa výrobok dáva do bubna, v ktorom sa obalí zmesou oleja a sušiny.
                  Výrobok je určený na maloobchodný predaj v baleniach s čistou hmotnosťou 34 až 450 g.
               
               
                  1904 10 10
               
               
                  Zatriedenie je určené všeobecnými pravidlami 1 až 6 na interpretáciu kombinovanej nomenklatúry a znením číselných znakov KN 1904, 1904 10 a 1904 10 10.
                  Keďže sa výrobok získava z kukuričnej pasty extrudovanej tlakom a teplom, považuje sa výrobok získaný napučaním. Považuje sa teda za pripravenú potravinu získanú napučaním alebo pražením obilnín alebo obilných výrobkov v zmysle podpoložky 1904 10 [pozri aj vysvetlivky k harmonizovanému systému k položke 1904, (A)].
                  Zatriedenie do položky 1905 je vylúčené, keďže výrobok nie je vyrobený z cesta, ani ďalej ohrievaný [pozri aj vysvetlivky k harmonizovanému systému k položke 1904, (A), piaty odsek].
                  Výrobok sa má preto zatriediť pod číselný znak KN 1904 10 10.